cyanic-selkie/wikianc huggingface dataset:
Գորինչովո
Արտաքին հղումներ
Կատեգորիա:Ուկրաինայի Անդրկարպատյան մարզի Խուստի շրջանի բնակավայրեր Կատեգորիա:Ուկրաինայի գյուղեր
Բյուրեղիկ Մնեյան
Բյուրեղիկ Սաղաթելի Մնեյան, հայ դերասանուհի, ՀՍՍՀ վաստակավոր արտիստ (1978), «Նռանէ» մանկապատանեկան թատրոնի գեղարվեստական խորհրդի անդամ (2019), Կալիֆորնիայի հայ գրողների միության պատվավոր անդամ, Երգիծաբանների համահայկական միության անդամ (2021), Հայ դրամատուրգների միության անդամ (2022) ։ Հայաստանի մշակույթի գործիչների միության պատվավոր անդամ (2022), Հյուսիսային Ամերիկայի գրողների միության անդամ (2022)
Կենսագրություն
Բյուրեղիկ Մնեյանը ծնվել է 1935 թվականին Վարդենիսում՝ մանկավարժի ընտանիքում։ ՀԽՍՀ վաստակավոր ուսուցիչ Սաղաթել Մնեյանի դուստրն է։ 1954 թվականին ընդունվել է Գավառի Լևոն Քալանթարի անվան պետական դրամատիկական թատրոն։ Դրան զուգահեռ ավարտել է Երևանի Խաչատուր Աբովյանի անվան մանկավարժական ինստիտուտի լեզվագրական ֆակուլտետի հեռակա բաժինը։
Տարիներ շարունակ ընտրվել է թատրոնի կուսակցական կազմակերպության քարտուղար, արհմիության և խմբկոլի նախագահ, կուսշրջկոմի անդամ, «Գիտելիք ընկերության», «Քյավառ» տոհմագրական գրքի հեղինակային խմբի անդամ, շրջանային կանանց հանձնաժողովի «Ծիածան» ակումբի նախագահ։ Թատրոնին կից ստուդիայում դասավանդել է բեմական խոսք, հանրակրթական դպրոցում վարել է թատերական խմբակ և դասավանդել «Հայ եկեղեցու պատմություն»։
1998 թվականին Գավառի արվեստի դպրոցում հիմնել է թատերական խմբակ, որը նրա անունով կոչվում է «Բյուրեղիկ» ։ Վերջինս պարբերաբար մասնակցել է փառատոնների, արժանացել տարբեր մրցանակների ու պատվոգրերի ։
Թատրոնում աշխատանքային գործունեության 65 տարվա ընթացքում դերասանուհին խաղացել է 200-ից ավելի մեծ ու փոքր դերեր, արժանացել է բազմաթիվ պարգևների։ Խաղացել է թատերարվեստի հայտնի դերասանների հետ, այդ թվում՝ Դավիթ Մալյան «Գարնան անձրև» (Գոհարիկ), Ավետ Ավետիսյան «Խաթաբալա» (Մարքրիտ), Գուրգեն Ջանիբեկյան «Բրոուդիի ամրոց» (Սյուզի), Կարպ Խաչվանքյան «Ա՜խ, ներվեր, ներվեր» (Անյա), Արմեն Խոստիկյան «Հավերժական սիրո գաղտնիքը» (Արմենուհի) ։
Բյուրեղիկ Մնեյանը տպագրվել է ժամանակակից գրականության «Հայ արդի գրողներ», «Գրական անդաստան», «Ձայն հայրենյաց», «Ժամանակակից դրամատուրգիա», «Վերածնունդ», «Տարագիր», «Դրամատուրգիական երկերի ընտրանի», «Գրականությունը միասնության կամուրջ», «Современная драматургия» և այլ մատենաշարերում ։
2021 թվականին դրամատուրգ Մխիթար Մոս-Մուշեղյանի խմբագրությամբ լույս է տեսել Մնեյանի «Պիեսներ մանուկների համար» գիրքը, որը վերահրատարակվել է 2023 թվականին։
Արտաքին հղումներ
Կատեգորիա:Հայ դերասանուհիներ Կատեգորիա:ՀԽՍՀ վաստակավոր արտիստներ
Ջուլիան Գրին
Ջուլիան Գրին (Julian Green, հունիսի 6, 1995, Տամպա), ամերիկացի կիսապաշտպան, ով հանդես է գալիս գերմանական Համբուրգում և Ամերիկայի ֆուտբոլի ազգային հավաքականում։
Համբուրգ
2014 թվականի սեպտեմբերի 1-ին վարձավ-արով տեղափոխել է Համբուրգ։
Ազգային հավաքական
2014 թվականին մասնակցել է Բրազիլիայում անցկացրած աշխարհի առաջնությանը։ Դեբյուտային գոլը խփել է 1/8 եզրափակչի Բելգիայի դեմ խաղում։
Համբուրգերագիտության համալսարան
Համբուրգերագիտության համալսարան (Hamburger University), կրթական հաստատություն, որը սննդի ոլորտի առաջին կորպորատիվ համալսարանն է աշխարհում։ Այն 1961 թվականին Օուք Բրուքում բացել է ՄաքԴոնալդս ընկերությունը։ 2018 թվականից Համբուրգերագիտության համալսարանը գտնվում է Չիկագոյում (Իլինոյս, ԱՄՆ)։ Աշխարհում կա համբուրգերագիտության 8 համալսարան՝ Չիկագոյում (ԱՄՆ), Լոնդոնում (Մեծ Բրիտանիա), Սան Պաուլոյում (Բրազիլիա), Շանհայում (Չինաստան), Տոկիոյում (Ճապոնիա), Մյունխենում (Գերմանիա), Սիդնեյում (Ավստրալիա), Մոսկվայում (Ռուսաստան)։
Պատմություն
1961 թվականից Համբուրգերագիտության համալսարանում վերապատրաստվել են սննդի և ռեստորանային բիզնեսի ավելի քան 360000 տնօրեններ և կառավարիչներ, ինչպես նաև միջին օղակի մենեջերներ։ Համբուրգերագիտության համալսարանի ծրագրերն ունիվերսալ են և ճանաչվում են աշխարհի ցանկացած երկրի ՄաքԴոնալդսում։ Բացի այդ, Միացյալ Թագավորությունում և ԱՄՆ-ում Համբուրգերագիտության համալսարանի կրթական ծրագրերը ճանաչվում են որպես բարձրագույն և միջնակարգ ուսումնական հաստատություններ, որոնց հիման վրա կարելի է ստանալ գիտական աստիճան ։
Կամպուս
2016 թվականին ՄաքԴոնալդս ընկերությունը հայտարարեց, որ իր գլխավոր գրասենյակը, ներառյալ՝ Համբուրգերագիտության համալսարանը, Օուք Բրուքի իր վաղեմի տնից տեղափոխում է Չիկագոյում գտնվող նորակառույց համալիր, որի տարածքում նախկինում գտնվել է Օփրա Ուինֆրիի Harpo Productions ստուդիան  ։ Մինչև 2018 թվականը Համբուրգերագիտության համալսարանը գտնվում էր Օուք Բրուքում (Իլինոյս նահանգ)՝ 32 հեկտար տարածքով համալսարանական քաղաքում։
Համբուրգերագիտության համալսարան Ռուսաստանում
Համբուրգերագիտության առաջին համալսարանն Արևելյան Եվրոպայում և 8-րդն աշխարհում բացվել է 2019 թվականի մայիսի 15-ին Մոսկվայում՝ Ռուսաստանում ՄաքԴոնալդսի ուսուցման և զարգացման կենտրոնի հիման վրա  ։
Արտաքին հղումներ
Կատեգորիա:Մարզման կազմակերպություններ Կատեգորիա:Չիկագոյի շենքեր և կառույցներ Կատեգորիա:Կրթությունն Իլինոյսում Կատեգորիա:1961 հիմնադրումներ
Էրզրում (այլ կիրառումներ)
Էրզրում բառը կարող է ունենալ հետևյալ կիրառումները.
Քոչալի
Քոչալի, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Թուրքիայի գյուղեր Կատեգորիա:Ադըյամանի մարզի բնակավայրեր
Էլբա (այլ կիրառումներ)
Էլբա անվանումը կարող է վերաբերել.
Նովոպետրովսկոե (գյուղ, Կուգարչինսկի շրջան)
Նովոպետրովսկոե (Новопетровское, Яңы Петровка), գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Բնակչությունը 2009 թվականին գրանցված տվյալներով կազմում էր 220 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կուգարչինսկի շրջանի բնակավայրեր
Սան Դոնատո Վալ դի Կոմինո
Սան Դոնատո Վալ դի Կոմինո (San Vittore del Lazio), կոմունա Իտալիայում, գտնվում է Լացիո շրջանում՝ Ֆրոզինոնե պրովինցիայում։
Բնակչությունը կազմում է 2672 մարդ, բնակչության խտությունը՝ 99 մարդ/կմ²։ Տարածքը կազմում է 27 կմ²։ Փոստային ինդեքս՝ 03040։ Հեռախոսային կոդ՝ 0776։
Կատեգորիա:Իտալիայի բնակավայրեր Կատեգորիա:Իտալիայի քաղաքներ
Բելոուսովկա (գյուղ, Գլոբինոյի շրջան)
Բելոուսովկա (Білоусівка), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Բելոուսովկա գյուղում բնակվում էր 19 մարդ։ Բնակավայրը զբաղեցնում է 0,238 կմ² տարածք։ Բնակչության խտությունը կազմում էր 79,83 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Սուրհանդակ (թերթ, Թիֆլիս)
Սուրհանդակ, գրական, քաղաքական-հասարակական, առևտրա-արդյունաբերական օրաթերթ (մինչև 1910 թվականի դեկտեմբերը՝ երկօրյա)։ Լույս է տեսել 1909-1912 թվականներին, Թիֆլիսում։ Խմբագիր՝ Աստվածատուր Երիցյան։
Նպատակը
Պարզելով թերթի նպատակները առաջին տարվա առաջին համարում խմբագիրը հայտարարում է, որ թերթը հեռու է լինելու «կուսակցական կռիւներից և անձնական հաշիւներից»։
Բաժինները
Ավետիք Արասխանյանը, ողջունելով «Սուրհանդակի» լույս ընծայումը, գրել է.
Աշխատակիցներ
«Սուրհանդակին» աշխատակցել են Ավետիք Արասխանյանը, Ղազարոս Աղայանը, Ջավադ Բալուղյանը, Գր. Երզնկյանը, Գարեգին Լևոնյանը, Հ. Համբարձումյանը, Սեդրակ Մանդինյանը, Մ. Մելյանը, Նար-Դոսը, Խ. Սամվելյանը, Հարություն Սոլովյանը, Խ. Տեր֊Ենոքյանը, Մուշեղ Բագրատունին (Խ. Նարիմյան) և ուրիշներ։
Դիրքորոշումը
Տնտեսական կյանքի զարգացման գործում կարևորելով վաճառականների ու արդյունաբերական ձեռնարկությունների դերն ու նշանակությունը թերթը գրում է.
«Ո՞ւր ենք գնում, առաջ, թէ ետ» հոդվածաշարում (1910, թիվ 98-100) զարգացվում է այն միտքը, թե կապիտալիստական հասարակարգում մարդ անհատը աշխատում է գիտություն ձեռք բերել ոչ թե ընդհանրության, այլ իր անձնական շահերին գոհացում տալու համար։ Մինչդեռ գիտությունն ու կուլտուրան ստեղծված են ծառայելու ոչ թե մարդ անհատի, այլ ընդհանրության, ժողովրդի անմիջական շահերին։ Եվ եզրակացվում է, որ գիտության ու մշակույթի նպատակը պետը է լինի ստեղծել մի հասարակարգ, որտեղ «ամէնքը ապրեն մէկի համար, իսկ մէկը՝ բոլորի» (1910, թիվ 98)։ Թերթը սոցիալական չարիքի արմատը տեսնելով գիտության անբավարար տարածման մեջ, իր քննադատական խոսքն է ասում հայ մտավորականներին, մեղադրելով նրանը այն բանում, որ տարվելով հասարակական գիտություններով, աչքաթող են արել բնական գիտությունները, բնական հարստությունների օգտագործման, արդյունաբերության զարգացման խնդիրները։
Թերթում բարձրացվել է սեփական հումքի օգտագործմամբ տեղական արդյունաբերության զարդարման խնդիրը։ Միաժամանակ պահանջվել է հետևել աշխատանքի կազմակերպման այն ձևերին, որոնք վաղուց կիրառվում են քաղաքակիրթ երկրներում։ Խրախուսվել է նաև կոոպերատիվ և արհեստակցական ընկերությունների, փոխատու-խնայողական բանկերի գործունեությունը։ Առաջնորդողներից մեկում խմբագիրն այն կարծիքն է հայտնել, թե վաճառականական վարկի բացումը մեծ չափով կնպաստի երկրի տնտեսական ու մշակութային կյանքի առաջադիմությանը։
Թերթում գյուղական բանկի մասին հակառակ կարծիքն է հայտնել Մ. Բագրատունին։ «Գիւղական բանկերը» հոդվածում (1910, թիվ 98) նա այն տեսակետն է զարգացրել, թե այդ բանկերը այն կարապետներն են, որ գալիս են երկրում հաստատելու կապիտալիստական կարգերը, ավելի ևս խորացնելու սեփականազրկվող և հարստացող դասակարգերի մեջ կատարվող բաժանումը, ինչպես բացատրում է Բագրատունին, այդ բանկերում ներդրվում են ոչ թե աղքատ գյուղացու, այլ հարուստ վերնախավի փողերը, նրանք էլ դառնում են բանկերի տերերը, կուտակում գումարներ և ավելի ուժեղացնում թույլ ու տնտեսապես աղքատ դասակարգերի կեղեքումը։ Ապա նա եզրակացնում է.
Սոցիալական չարիքի վերացման հարցում թերթի տեսակետը մեկն էր մարդկության երջանիկ ապագային հասնելու համար դիմել խաղաղ տնտեսական բարեփոխումների դասակարգերի միջև փոխադարձ համաձայնությամբ։
«Սուրհանդակի» բազմաթիվ հոդվածներ նվիրված են ժողովուրդների բարեկամության գաղափարների ջատագովմանը, հատկապես հայ ժողովրդի կյանքում ռուս ժողովրդի ունեցած նշանակության գնահատմանը
Ծանոթագրություններ
Կատեգորիա:Վրաստանի հայկական օրաթերթեր Կատեգորիա:Հայկական գրական պարբերականներ Կատեգորիա:Հայկական քաղաքական պարբերականներ Կատեգորիա:Հայկական հասարակական պարբերականներ Կատեգորիա:Պարբերականներ այբբենական կարգով
Անմահության թագ
Անմահության թագ (Crown of Immortality), գրական ու կրոնական փոխաբերություն, որն ավանդաբար արտացոլվել է արվեստում նախ դափնեպսակի, ապա հետագայում նաև՝ աստղերից բաղկացած խորհրդանշական շրջանակի (հաճախ թագի, լուսապսակի) տեսքով։ Հանդիպում է արվեստի բարոկկո ոճի սրբապատկերագրության և մի շարք այլաբանական ստեղծագործությունների մեջ՝ ցույց տալու համար կրողի անմահությունը։
Պսակաձև թագեր
Եգիպտական դիցաբանության մեջ պսակաձև արդարացման թագ է դրվել հանգուցյալի գլխին ի նշան հանդերձյալ կյանքում մահվան նկատմամբ հաղթանակի՝ ընդօրինակելով Օսիրիս աստծո հարությունը։ Այն պատրաստվել է տարբեր նյութերից, այդ թվում՝ դափնուց, արմավենուց, փետուրներից, պապիրուսից, վարդերից կամ թանկարժեք մետաղներից, որոնց բազմաթիվ նմուշներ պահպանվել են հռոմեական Եգիպտոսի ժամանակաշրջանի Ֆայյումյան դիմանկարներում ։ Հին հունաստանում դափնեպսակի են արժանացել հաղթանակած մարզիկներն ու հետագա շրջանի բանաստեղծները։ Հռոմեացիների շրջանում հաղթահանդես տոնող գեներալները դափնեպսակ են կրել․ պատիվ, որին կայսրության տարիներին արժանացել են միայն կայսերական ընտանիքի անդամները։ Պսակի դնելը հաճախ կոչվել է «թագադրում», իսկ դրա առնչությունն անմահության հետ խնդրահարույց էր. այն պետք է ապահովեր կրողի անմահությունը՝ կայուն համբավի տեսքով, սակայն հաղթողին հիշեցնում էին նաև իր տեղը մահկանացու աշխարհում. գեներալին ուղեկցող ստրուկը նրա ականջին շարունակաբար շշնջում էր․ « Memento mori » («Հիշեք, որ դուք մահկանացու եք») ։ Ոսկե տերևներով ծաղկեպսակները կապված էին հատկապես առեղծվածային կրոնների հետևորդների հետ ։
Վաղ քրիստոնեական դարաշրջանից ի վեր «անմահության թագ» արտահայտությունը լայնորեն օգտագործվել է Եկեղեցու հայրերի կողմից նահատակների մասին գրելիս․ անմահությունն այժմ և՛ երկրի վրա ունեցած հեղինակության, և՛ երկնքում հավերժական կյանքի մասին էր։ Արվեստի մեջ նահատակի պատկերման ընդունված տեսողական հատկանիշը արմավենու տերևն էր, ոչ թե պսակը։ Արտահայտությունը գուցե ծագել է սուրբ գրություններից, կամ այնպիսի իրադարձություններից, որոնց մասին գրել է Եվսեբիոս Կեսարացին, երբ նկարագրում էր 177 թվականի Լիոնի հետապնդումները։
Թագի առաջին օգտագործումը վերագրվել է 107 թվականին նահատակ Իգնատիոս Անտիոքացուն։
Սուրբծննդյան պսակ
Սուրբծննդյան պսակը մոմերից ու մշտադալարի ճյուղերից պատրաստված շրջանակ է, որը որոշ քրիստոնյաների կողմից օգտագործվել է ընտանեկան նվիրաբերությունների նպատակով (պսակը ներկայացնում էր Աստծո հավերժությունը)։ Դեկտեմբերի 13-ին՝ Սուրբ Լյուսիի օրը, Շվեդիայում, Դանիայում, Նորվեգիայում, Ֆինլանդիայում, Իտալիայում, Բոսնիայում, Իսլանդիայում ու Խորվաթիայում ընդունված է կրել մոմերով պսակներ։
Նահատակության պսակ
Նահատակներին հաճախ վերաբերել են որպես կոմբատանտների, հաշվի առնելով նրանց պայքարը սատանայի հետ։ Իգնատիոս Անտիոքացին, որին 107 թվականին դատապարտել էին գազանների դեմ պայքարելու, «խնդրել է իր ընկերներին չփորձել փրկել իրեն ու դրանով իրենից խլել անմահության թագը» ։ 155 թվականին Պողիկարպոս Զմյուռնիացին դաշունահարվել է՝ խարույկի վրա այրելու անհաջող փորձից հետո։ Ասում են, որ նա «թագադրվել է անմահության թագով, որովհետև համբերությամբ հաղթել է անիրավ նահանգապետին ու ստացել անմահության թագը» ։ Եվսեբիոս Կեսարացին նույն կերպ է նկարագրել Բլանդինային, որը նահատակվել է 177 թվականին Լիոնի ասպարեզներից մեկում․ Մի փոքրամարմին, թույլ ու արհամարհված կին, որը հավատում էր Քրիստոսին՝ այդ անպարտելի հաղթողին, մենամարտ առ մենամարտ հաղթել էր իր հակառակորդներին և այդ բախումների միջոցով արժանացել անմահության թագին ։ Քրիստոնյա նահատակների խորհրդանիշ անմահության թագը պարգև է համարվում նրանց համար, ովքեր հավատարիմ են մնում մինչև մահ (Կորնթացիներ 1, 9:24-27 և Հայտնություն 2:10)
Աստղային թագ
Անմահություն խորհրդանշող աստղային թագը հնարավոր է ծագած լինի Պուբլիուս Օվիդիուս Նասոյի նկարագրած Արիադնեի պատմությունից, որտեղ դժբախտ Արիադնեն վերածվում է իր կրած թագի պատկերով աստղային համաստեղության (Հյուսիսային թագ համաստեղություն)՝ դրանով իսկ անմահանալով։ Տիցիանի « Բաքոս և Արիադնե » կտավում (1520–23, Լոնդոնի ազգային պատկերասրահ) համաստեղությունը ցույց է տրված Արիադնեյի գլխավերևում՝ ութ աստղից բաղկացած շրջանակի տեսքով (թեև Օվիդիուսը նշել է ինը աստղի մասին), որը հետագայում դառնալու էր թագի պատկերման ստանդարտ նկարագրությունը։  Չնայած թագը հավանաբար պատկերվել է դասական արվեստում և նկարագրվել մի քանի գրական աղբյուրներում, ոչ մի դասական տեսողական պատկեր չի պահպանվել ։ Այդ պատճառով Տիցիանի կտավը համարվում է պահպանված այդպիսի պատկերներից առաջինը, և այս ժամանակահատվածում է, որ Ապոկալիպսիսի պատկերազարդումները, հատկապես Ալբրեխտ Դյուրերի  և Ժան Դյուվեի կողմից, լայն տարածում էին ստանում։ Տինտորետտոյի «Արիադնեն, Վեներան ու Բաքոսը» կտավում (1576, Դոժերի պալատ, Վենետիկ) թռչող Վեներան թագադրում է Արիադնեին աստղերից բաղկացած շրջանակով, և գոյություն ունեն շատ նմանատիպ պատկերազարդումներ, ինչպես օրինակ՝ Անգլիայում գտնվող 1695 թվականին կառուցված Բոութոն Հաուսի եգիպտական սրահը։
Այլաբանական զարգացում
Անմահության թագի հետագա երկու պատկերումներ կարելի է տեսնել Շվեդիայում։ Առաջինը գտնվում է Դավիդ Կլյոքեր Էրենստրալի կողմից Ազնվականների տան առաստաղին արված ֆրեսկոյում (1670–1675 թվականներ), որտեղ այլաբանական մի քանի կերպարների միջև պատկերված է նաև ձեռքում անմահության թագը բռնած Էթերնան (Անմահությունը) ։ Երկրորդը գտնվում է շվեդական արքայական ընտանիքի բնակավայր Դրոթթնինգհոլմ պալատի առաստաղին 1695 թվականին Դավիդ Կլյոքեր Էրենստրալի կողմից պատկերված «Շվեդական թագավորների մեծ գործերը» կոչվող ֆրեսկոյում ։ Դրոթթինգհոլմի ֆրեսկոն պատկերված է լեհ փոստային նամականիշներ ստեղծող Չեսլավ Սլանիայի 1000-րդ դրոշմանիշի վրա ։
Արտաքին հղումներ
Կատեգորիա:Թագեր Կատեգորիա:Փոխաբերություններ Կատեգորիա:Անմահություն
Աստերոիդների ցանկ (65101-65200)
Աստերոիդների ցանկ (65001-65100) * Աստերոիդների ցանկ * Աստերոիդների ցանկ (65201-65300)
Собрание (ալբոմ)
«Собра́ние», ռուսական « Կորոլ ի Շուտ » փանկ ռոք խմբի ժողովածու։ Թողարկվել է 2001 թվականի մարտի 1-ին խմբի տասնամյակին։ Ժողովածուն ներառում է խմբի առաջին երեք ալբոմների երգերը։
Ալբոմի մասին
Ժողովածուն ներառում է երգեր խմբի առաջին երեք համարակալված ալբոմներից՝ «Камнем по голове» (1996 թվական), «Король и Шут» (1997 թվական) և «Акустический альбом» (1999 թվական)։ Որպես բոնուս՝ սկավառակը ներառում է «Ели мясо мужики» երգի ստուդիական տարբերակը, «Рыбак» երգի տարբերակը նոր մշակմամբ և «Молотов»-ի գործիքային կոմպոզիցիան։ Սկավառակը ներառում է նաև «Прыгну со скалы» երգի նախկինում չթողարկված ռադիո տարբերակը Գորշոկի և Կնյազի վոկալներով, ինչպես նաև «Любовь и пропеллер», «Мотоцикл» և «Валет и дама» երգերի կենդանի տարբերակները։ Վերջին երեգ երգերը իսկզբանե ներառված էին միայն լյուքս թողարկման մեջ։ 2002 թվականին ժողովածուն վերաթողարկվել է և իր մեջ ներառում էր բոլոր երգերը։
Հղումներ
Կատեգորիա:Կորոլ ի Շուտի ալբոմներ Կատեգորիա:2001 ալբոմներ Կատեգորիա:Ռուսական ալբոմներ
Նիլիձ
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Քուրդուշաղի
Քուրդուշաղի, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Օսամու Մուրամացու
Օսամու Մուրամացու, ճապոնացի աստղագետ, աստերոիդների հայտնաբերող։ Աշխատում է Տոկիոյի Սիբույա հատուկ շրջանի մոլորակադիտարանում։ Համատեղ այլ ճապոնացի աստղագետների հետ հայտնաբերել է ընդհանուր առմամբ 74 աստերոիդ ։ Բացի դա, հայտնաբերել է նաև մեկ պարբերական գիսաստղ 147P/Կուսիդա—Մուրամացու։
Ծանոթագրություններ
Կատեգորիա:Ճապոնացի աստղագետներ Կատեգորիա:Աստերոիդ հայտնաբերողներ
Եկեղեցական երաժշտություն
Եկեղեցական երաժշտություն, քրիստոնեական ժամասացությանը ուղեկցող երաժշտությունը։ Հին ժամանակներից աշխարհում տարածված հոգևոր երաժշտության տեսակ, միջնադարի երաժշտա–բանաստեղծական մասնագիտացված արվեստ։ Կրոնը լայնորեն օգտագործել է երաժշտության գաղափարա-հուզական ուժը։ Յուրաքանչյուր եկեղեցի (ուղղափառ, կաթոլիկական, բողոքական, հայ առաքելական) մշակել է պաշտամունքի երաժշտական ձևավորման իր սկզբունքները, տեսակներն ու ձևերը, որոնք ունեն էական տարբերություններ և կապված են առանձին երկրների, ժողովուրդների երաժշտական մշակույթի պատմական զարգացման պայմանների և առանձնահատկությունների հետ։ Ռուս, ուղղափառ եկեղեցու երաժշտության հիմքում ընկած է «զնամեննի ոասպեվ»-ը, կաթոլիկական եկեղեցական երաժշտության հիմքում՝ գրիգորյան խորալը, լյութերականինը՝ բողոքական խորալը, հայ առաքելականինը՝ շարականերգությունը։ Ժամերգությունը ուղղափաո եկեղեցում կատարվում է եկեղեցա-սլավոնական լեզվով, առանց նվագակցության, կաթոլիկական եկեղեցում՝ լատիներեն (1962 - 1965 թվականների կաթոլիկ եկեղեցու XXI Տիեզերական ժողովի թույլտվությամբ՝ նաև մայրենի լեզուներով), պրոֆեսիոնալ երգիչների ա կապելլա երգեցողությամբ կամ երաժշտական գործիքների (երգեհոն, նվագախումբ) նվագակցությամբ, լյութերական եկեղեցում՝ տվյալ ժողովրդի մայրենի լեզվով, բոլոր ծխականների մասնակցությամբ, երգեհոնի կամ այլ նվագարանների նվագակցությամբ։ Հայ Առաքելական Եկեղեցում ժամերգությունը հայերեն է։ Բազմաթիվ կոմպոզիտորներ եկեղեցական երաժշտությանը բնորոշ ձևերով ստեղծել են բարձրարժեք ստեղծագործություններ։
Կատեգորիա:Եկեղեցական երաժշտություն Կատեգորիա:Հոգևոր երաժշտություն Կատեգորիա:Քրիստոնեական երաժշտություն
Duchovní hudba Kirchenmusik Church music Religia muziko Música sacra Hengellinen musiikki Musique sacrée Crkvena glazba Musica sacra 宗教音楽 Kerkmuziek Música sacra Kyrkomusik 宗教音乐
Աբխազ ուղղափառ եկեղեցի
Աբխազ ուղղափառ եկեղեցի, ուղղափառ եկեղեցի չկարգավորված ինքնահռչակ ինքնավար կարգավիճակով Աբխազիայում, որի տարածքում տեղական Եկեղեցիների կողմից (այդ թվում նաև Ռուս ՈՒԵ-ի կողմից) դե յուրե ճանաչվում է Վրաց ուղղափառ եկեղեցու իրավասությունը ։ Դե ֆակտո, Աբխազիայի ուղղափառ հոգևորականները 2000-ականներից գտնվում են Ռուս ուղղափառ եկեղեցու Մայկոպի թեմի տնօրինության ներքո։ Ի սկզբանե պատմականորեն գոյություն ունեցած, Աբխազական եկեղեցին որպես առանձին ինքնավար միավոր այժմ ճանաչված չէ տեղական ուղղափառ եկեղեցիների կողմից, իսկ 2011 թվականին Աբխազի ուղղափառ եկեղեցում նույնիսկ պառակտում է տեղի ունեցել ։
Ծանոթագրություններ
Կատեգորիա:Աբխազ ուղղափառ եկեղեցի Կատեգորիա:Քրիստոնեական եկեղեցիներ
Միխայիլ Եֆրեմով (դերասան)
Միխայիլ Օլեգովիչ Եֆրեմով (Михаил Олегович Ефремов, ), խորհրդային և ռուսական կինոյի և թատրոնի դերասան, թատերական ռեժիսոր, հեռուստահաղորդավար։ Ռուսաստանի Դաշնության վաստակավոր արտիստ (1995) ։
Կենսագրություն
Միխայիլ Եֆրեմովը ծնվել է 1963 թվականի նոյեմբերի 10-ին Մոսկվայում, թատերական ընտանիքում. երրորդ սերնդի դերասան է։ Նրա հայրը՝ Օլեգ Եֆրեմովն է, մայրը՝ «Սովրեմեննիկ» դերասանուհի Ալլա Պոկրովսկայան, պապը՝ օպերային ռեժիսոր Բորիս Պոկրովսկին, նախանախապապը՝ չուվաշական այբուբենի ստեղծող և լուսավորիչ Իվան Յակովլևը ։
Միխայիլ Եֆրեմովը, հիշելով մանկությունը, ասել է. «Ամենից շատ ինձ դաստիարակել է իմ պապ Նիկոլայ Իվանովիչ Եֆրեմովը։ Նա ամենախորամանկ մարդն է մեր ընտանիքում, որովհետև 1934 թվականին, երբ նա հասկացել է, որ շուտով կսկսեն բոլորին բռնել, տեղափոխել է Հյուսիս և սկսել է ճամբարներում աշխատել որպես հաշվապահ։ Դրանով իսկ նա ընտանիքին զերծ է պահել բռնաճնշումներից» ։
Recovery
Recovery, Էմինեմի 7-րդ ստուդիայի ալբոմն է, որ թողարկվել է 2010 թ. Հունիսի 18-ին։ Ձայնագրվել է 2009-2010 թթ. տարբեր պրոդյուսերների կողմից, ներառյալ Alex da Kid-ին, Just Blaze-ին, Boi-1da-ին, Jim Jonsin-ին, DJ Khalil-ին, և Dr. Dre-ին։ Սկզբնապես ձայնագրվել է որպես Էմինեմ-ի նախորդ ալբոմ Ռիլեփս-ի շարունակություն։ Ռեքավերի-ն առանձնանում է իր ավելի ինքնաճանաչողական և հուզիչ պարունակությամբ, քան իր նախորդը։ «Recovery» ալբոմի շապիկի վրա պատկերված է փողոցով քայլող Էմինեմը, ինչը շատերը մեկնաբանում են որպես վերադարձ դեպի նոր կյանք։ Ռեքավերի-ն սկսեց առաջին տեղով ԱՄՆ-ի Billboard 200 հիթ շքերթում, առաջին շաբաթում ԱՄՆ-ում վաճառելով 741.000 պատճեն։ Այս ալբոմը նաև մի քանի երկրների հիթ շքերթներում զբաղեցրեց առաջին տեղեր, նաև արտադրեց 3 սինգլներ, որոնք հասան հաջողության շատ հիթ շքերթներում։ Դրանք էին՝ Not Afraid, Love the Way You Lie և No Love։ Այս ալբոմը արժանացավ Գրեմմի մրցանակի որպես լավագույն Ռէպ ալբոմ 2010 թվականին, նաև դարձավ 2010 երկրորդ ամենավաճառված ալբոմը և վաճառեց 6 միլիոն պատճեն ամբողջ աշխարհում
Միխայիլ Եֆրեմով (դերասան)
Կենսագրություն
Առաջին անգամ Միխայիլ Եֆրեմովը բեմ է բարձրացել Մոսկվայի գեղարվեստական ակադեմիական թատրոնում վաղ տարիքում և կատարել ոչ մեծ դեր «Հեռանալիս հետ նայիր» («Уходя, оглянись!») ներկայացման մեջ։ Կինոյում սկսել է նկարահանվել դպրոցական տարիներին. 1976 թվականին կատարել է իր նորամուտը կինոյում՝ հանդես գալով «Վիրաբույժ Միշկինի օրերը» ֆիլմում, իսկ երկու տարի անց նկարահանվել է «Երբ ես դառնամ հսկա» («Когда я стану великаном») ֆիլմում, որում կատարած դերի շնորհիվ դարձել է երկրի ամենաճանաչված պատանի դերասաններից մեկը ։
1982-1984 թվականներին ծառայել է Խորհրդային բանակում՝ ռազմաօդային ուժերում (զորամաս 74326, ավիացիոն կրտսեր մասնագետների դպրոց, քաղաք Վիշնի Վոլոչեկ)։
Recovery
Ծանոթագրություններ
Կատեգորիա:Էմինեմի ալբոմներ Կատեգորիա:2010 ալբոմներ Կատեգորիա:Անգլալեզու ալբոմներ Կատեգորիա:Billboard 200 գլխավորած ալբոմներ Կատեգորիա:2009 ալբոմներ
Միխայիլ Եֆրեմով (դերասան)
Կենսագրություն
1987 թվականին ավարտել է Մոսկվայի գեղարվեստական ակադեմիական թատրոնի դպրոց-ստուդիան և գլխավորել «Սովրեմեննիկ-2» թատրոն ստուդիան, որտեղ խաղացել են Սերգեյ Շեխովցևը, Անդրեյ Զայկովը, Ելենա Գոլյանովան, Նիկիտա Վիսոցկին, Մարիա Եվստիգնեևան, Վյաչեսլավ Նեվիննի կրտսերը, Միխայիլ Գորևոյը, Ելենա Յարալովան։ «Սովրեմեննիկ-2» ստուդիան դադարցրել է իր գոյությունը 1990 թվականին։
1991-1996 թվականներին Միխայիլ Եֆրեմովը եղել է Մոսկվայի Անտոն Չեխովի անվան գեղարվեստական թատրոնի դերասան։
2007 թվականին Միխայիլ Եֆրեմովն ստացել է «Ոսկե արծիվ» մրցանակ «Տղամարդու լավագույն դերակատարում կինոյում» անվանակարգում «12» ֆիլմում կատարած դերի համար, իսկ 2009 թվականին Վիբորգում անցկացված «Պատուհան դեպի Եվրոպա» XVII կինոփառատոնում արժանացել է «Серебряная ладья» ժյուրիի հատուկ մրցանակի «Տղամարդու լավագույն դերակատարման համար» «Կատվիկը» ֆիլմի համար ։
2009 թվականի նոյեմբերի 30-ից մինչև 2010 թվականի ապրիլի 19-ը Իգոր Կվաշայի հետ միասին վարել է «Սպասիր ինձ» («Жди меня») հաղորդումը Ռուսաստանի Առաջին ալիքով։ 2010 թվականի ապրիլի 26-ից մինչև 2012 թվականի մայիսի 25-ը նրանք աշխատել են հերթով, իսկ 2012 թվականի օգոստոսի 30-ից, երբ մահացել է Իգոր Կվաշան, մինչև 2014 թվականի հունիսի 27-ը Միխայիլ Եֆրեմովը եղել է այդ հաղորդման մշտական վարող։
2011 թվականից մինչև 2012 թվականի մարտի 5-ը մասնակցել է «Քաղաքացի բանաստեղծ» («Гражданин поэт») նախագծին F5 կայքում և Эхо Москвы ռադիոալիքով (նախկինում՝ «Дождь» հեռուստաալիք), որտեղ կարդացել է Դմիտրի Բիկովի բանաստեղծությունները՝ նմանակելով հայտնի բանաստեղծների ու գրողների։
2013 թվականի մարտի 12-ին «Дождь» հեռուստաալիքով Անդրեյ Վասիլևի և Դմիտրի Բիկովի հետ միասին սկսել է «Господин хороший» նախագիծը, որի շրջանակներում ցուցադրվել են արդիական լուրերին վերաբերող հինգ տեսանյութեր, որոնց հաջորդել են քննարկումները ստուդիայում։
Իր հիսունամյակի նախօրեին՝ 2013 թվականի նոյեմբերին, Միխայիլ Եֆրեմովը, հարցազրույց տալով «Metro Москва» պարբերականի թղթակցին, ասել է, թե կինոյի համեմատ իրեն «ավելի մոտ է թատրոնը։ Որովհետև թատրոնում դու գտնվում ես հանդիսատեսի առաջ։ Կինոն ռեժիսորի արվեստն է, իսկ թատրոնը՝ դերասանի... Կենդանի դերասանին փոխարինել անհնար է» ։
Սկանդալներ
2018 թվականի մարտին՝ Սամարայի օպերայի և բալետի թատրոնում «Մի դարձիր օտար» ներկայացման ժամանակ («Не становись чужим»), հանդիսատեսը դժգոհել է Եֆրեմովի ելույթից. դերասանը խոսել է ոչ պարզ և, ըստ ոմանց, եղել է հարբած։ Դրան ի պատասխան՝ Եֆրեմովը դադարեցրել է ներկայացումն ու վիճաբանել հանդիսատեսի հետ՝ օգտագործելով անպարկեշտ բառապաշար ։ Չնայած նրան, որ համացանցում հայտնվել է այդ իրադարձության տեսագրությունը, Եֆրեմովի ընկեր և նրա ստեղծագործական գործընկեր Դմիտրի Բիկովը դա կոչել է «սադրանք» և հայտարարել, որ դա արվել է կանխամտածված կերպով ։
Բազմիցս հասարակակն վայրերում հայտնվել է ոչ սթափ վիճակում   ։
Քրեական գործ
2020 թվականի հունիսի 8-ին Մոսկվայի ոստիկանությունը քրեական գործ է հարուցել ՌԴ ՔՕ 264 հոդվածի 2 մասով (ճանապարհային կանոնների խախտում հարբած վիճակում) Միխաիլ Եֆրեմովի դեմ Սմոլենսկայա հրապարակի մոտ տեղի ունեցած ճանապարհատրանսպորտային պատահարից հետո։ 57-ամյա Սերգեյ Զախարովը՝ այն մեքենայի վարորդը, որին բախվել էր Միխայիլ Եֆրեմովի մեքենան, մահացել է հունիսի 9-ի վաղ առավոտյան Ն․ Սկլիֆասովսկու անվան շտապօգնության ԳՀԻ-ում  ։ Դրանից հետո գործը վերաձևակերպվել է ՌԴ ՔՕ նույն հոդվածի 4-րդ մասով (ճանապարհատրանսպորտային պատահար մահվան ելքով) ։
Միխայիլ Եֆրեմովը ձերբակալվել է դեպքի վայրում և ուղարկվել բժշկական քննության արյան մեջ ալկոհոլի պարունակության վերաբերյալ։ Ավելի ուշ քննությունը հաստատել է, որ դերասանը եղել է հարբած ։ Վարորդի մահվանից հետո մեղադրանքը վերաձևակերպվել է ավելի ծանր հոդվածով, որով նախատեսվում է 5-ից մինչև 12 տարի ազատազրկում ։
Օգոստոսի 6-ին Միխայիլ Էֆրեմովի գործով դատական ​​նիստում ցուցադրվեց տեսանյութ, որը պատրաստվել է անմիջապես Մոսկվայի կենտրոնում տեղի ունեցած դժբախտ պատահարից հետո, որում դերասանն ասում է, որ ինքը մեղավոր է կատարվածի համար։ Էֆրեմովը, ով պաշտոնապես չի ընդունում իր մեղքը, ասել է, որ ինքը «դժվար է» իրեն ճանաչում տեսանյութում։  Դերասանը մեղադրվում է ալկոհոլային հարբած վիճակի մեջ գտնվելու մեջ, կազմակերպել է դժբախտ պատահար, որի ժամանակ մարդ է մահացել։
Արտաքին հղումներ
Կատեգորիա:Ռուս դերասաններ Կատեգորիա:Ռուսաստանի հեռուստատեսության դերասաններ Կատեգորիա:Խորհրդային դերասաններ Կատեգորիա:20-րդ դարի դերասաններ Կատեգորիա:Ռուս հաղորդավարներ Կատեգորիա:Ռուս թատերական ռեժիսորներ Կատեգորիա:Ռուսաստանի Դաշնության վաստակավոր արտիստներ Կատեգորիա:ՌԴ պետական մրցանակի դափնեկիրներ գրականության և արվեստի բնագավառում Կատեգորիա:«Ոսկե արծիվ» մրցանակի դափնեկիրներ Կատեգորիա:ՄԳԱԹ դպրոց-ստուդիայի շրջանավարտներ Կատեգորիա:«Նիկա» մրցանակի դափնեկիրներ Կատեգորիա:ՌԴ պետական մրցանակի դափնեկիրներ
Դանիլովո (գյուղ, Խուստի շրջան)
Դանիլովո (Данилово), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Դանիլովո գյուղում բնակվում էր 1 851 մարդ։ Բնակավայրը զբաղեցնում է 10,11 կմ² տարածք։ Բնակչության խտությունը կազմում էր 0,18 մարդ/կմ²։
Ռունի Յուհան Անդերսոն
Ռունի Յուհան Անդերսոն (Rune Johan Andersson, ), գրքերի ու թերթերի նորվեգացի նկարազարդող, մանկական գրող։ 1970-1984 թվականներին որպես նկարազարդող աշխատել է Dagbladet, իսկ հետագայում՝ Aftenposten թերթերում։ Նրա աշխատանքները ներկայացվում են Նորվեգիայի ազգային պատկերասրահում, Riksgalleriet և այլ պատկերասրահներում ։
Կենսագրություն
Ռունի Յուհան Անդերսոնը ծնվել է 1945 թվականի մայիսի 5-ին Օսլոյում։ Նա ավարտել է Վեստերդալս գովազդի դպրոցը (Westerdals) Օսլոյում։ Որպես նկարազարդող՝ նա աշխատել է «Dagbladet» (1970-1984 թվականներին) և «Aftenposten» (1984-1998 թվականներին) թերթերում։ Նա նաև նկարազարդել է գրքեր, այդ թվում նաև մանկական, որոնցից 15-ի տեքստի հեղինակը նույնպես ինքն է։
Ռունի Յուհան Անդերսոնի գրաֆիկային բնորոշ են քմահաճ ոճը, վստահ, գնդիկավոր գրիչով նկարելու ամուր տեխնիկան ինտենսիվ ստվերագծմամբ, ջրաներկային հարթ ներկմամբ, աղավաղված, պլաստիկ ձևերն ու ծաղրանկարային բնույթը։ Սովորաբար նրա նկարները պարզ են ու հասարակ, սակայն կան նաև ոչ գծային, պատկերավոր ու սյուրռեալիստական աշխատանքներ։ Անդերսոնի նկարները ձեռք են բերել Ազգային պատկերասրահը, Արտագնա պատկերասրահը (2003 թվականին միավորվել են Արվեստի, ճարտարապետության ու դիզայնի ազգային թանգարանի կազմում) և Նորվեգիայի արվեստների խորհրդի կողմից։ 2011 թվականի մարտին Օսլոյում՝ Տեգներֆորբունդետ պատկերասրահում տեղի է ունեցել Ռունի Յուհան Անդերսոնի՝ թերթերի ու գրքերի համար կատարված նկարազարդումներ ''«1970 – 2011. Et tilbakeblikk»'' ցուցահանդեսը։
Ռունի Յուհան Անդերսոնը մի կարճ ժամանակ դասավանդել է Նորվեգիայի արհեստի ու գեղարվեստական արդյունաբերության ազգային ակադեմիայում և Վեստերդալս գովազդի դպրոցում։ 1996 թվականից նա ստացել է պետական աշխատավարձ որպես նկարիչ։ 2007-2009 թվականներին նա եղել է Նորվեգիայի մանկագիրների խորհրդի (NBU) յոթ անդամներից մեկը։
Ծանոթագրություններ
Կատեգորիա:Նորվեգացի նկարիչներ Կատեգորիա:Նորվեգացի գրողներ
(7841) 1994 UE1
(7841) , աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 31-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում ։
Միջին հեռավորությունը Արեգակից կազմում է 2,713611 ա. մ., առավելագույնը մոտենում է 2,4124 ա. մ. հեռավորության վրա և հեռանում 3,0148 ա. մ. ։ Արեգակի շուրջ մեկ ամբողջական պտույտ է կատարում 1632,75 երկրային օրվա ընթացքում, իր ուղեծրով շարժվելով միջինում 0,220487 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,62° անկյուն։
Արտաքին հղումներ
Կատեգորիա:1994 թվականին հայտնաբերված աստղագիտական մարմիններ Կատեգորիա:Յոշիսադա Սիմիձուի կողմից հայտնաբերված աստերոիդներ Կատեգորիա:Տակեշի Ուրատայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեմուել Բյորչ
Սեմուել Ջոն «Լամորնա» Բյորչ (Samuel John «Lamorna» Birch; ), անգլիացի նկարիչ-պոստիմպրեսիոնիստ, Նյուլինյան դպրոցի խոշոր ներկայացուցիչ։ Հայտնի է եղել Լամորնա Բյորչ կեղծանվամբ։
Կյանք և ստեղծագործական գործունեություն
Եթե չհաշվենք փարիզյան Կոլարոսի ակադեմիայում կարճ ժամանակ մնալը, Ս. Բյորչը ինքնուս նկարիչ էր։ Նրա համար ավելի բեղմնավոր տարիներ էին (սկսած 1902 թվականից) ձկնորսական Լամորնա գյուղակում ՝ անգլիական Կորնուոլ կոմսության հարավ-արևմուտքում, անցկացրած տարիները։ Նրա հայտնի կտավներից շատերն ստեղծվել են այստեղ և պատկերում են Լամորնա ծովախորշի տարբեր տեսարաններ։ Իր ընկերոջ՝ գեղանկարիչ Ստենհոուպ Ֆորբսի առաջարկով նա վերցրեց Լամորնա Բյորչ գեղարվեստական կեղծանունը։ Բյորչը Լամորնա գեղարվեստական խմբի ստեղծողն ու ղեկավարն էր։ Խումբը բաղկացած էր Նյուլինյան դպրոցի մի քանի գեղանկարիչներից, որոնք բնակվել և նոր գաղութ էին ստեղծել Լամորնայում։ Նա զբաղվել է նաև ուսուցմամբ։
Առաջին անգամ Բյորչն իր նկարը ցուցադրել է 1892 թվականին Գեղարվեստի թագավորական ակադեմիայում։ 1906 թվականին Գեղարվեստի միությունում կայացել է նրա առաջին անհատական ցուցահանդեսը։ 1924 թվականին նա դարձել է Գեղարվեստի թագավորական ակադեմիայի թղթակից-անդամ, 1932-ին՝ ակադեմիայի լիիրավ անդամ։ Գեղարվեստի թագավորական ակադեմիայում նկարիչը ցուցադրել է 200-ից ավելի կտավ, մասնակցել է նաև Անգլիայի և Եվրոպայի թանգարանների և տարբեր պատկերասրահների ցուցահանդեսներին։ Ստեղծագործական երկար կարիերայի ընթացքում Բյորչի ստեղծած նկարների քանակը հասնում է մի քանի հազարի։
Արտաքին հղումներ
Կատեգորիա:Պոստիմպրեսիոնիզմ Կատեգորիա:Կոլարոսի ակադեմիայի շրջանավարտներ Կատեգորիա:Անգլիացի նկարիչներ Կատեգորիա:Բրիտանացի նկարիչներ Կատեգորիա:Իմպրեսիոնիստ գեղանկարիչներ Կատեգորիա:Բրիտանացի արվեստագետներ Կատեգորիա:Կեղծանուններ
Արցախյան պատերազմում զոհված ազատամարտիկների ցանկ (Խ)
Այստեղ ներկայացված են Արցախյան պատերազմում զոհված ազատամարտիկների ցանկի Խ տառով սկսվող ազգանունները։
Քուրդքյոյ
Քուրդքյոյ, գյուղ Արևմտյան Հայաստանում, Խարբերդի վիլայեթի Մալաթիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Նովոպլատնիրովսկայա
Նովոպլատնիրովսկայա (Новоплатнировская), ստանիցա Ռուսաստանի Դաշնության Կրասնոդարի երկրամասի Լենինգրադսկայայի շրջանի կազմում։
Բնակչությունը 2002 թվականին գրանցված տվյալներով կազմում էր 3937 մարդ։
Արտաքին հղումներ
Կատեգորիա:Ռուսաստանի ստանիցաներ Կատեգորիա:1881 թվականին հիմնադրված բնակավայրեր Կատեգորիա:Կրասնոդարի երկրամասի Լենինգրադսկայայի շրջանի բնակավայրեր
Օբորզա
Օբորզա (Оборза), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ստորին Տոյմի գետի ձախ ափին՝ 22 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բիտակովո Օզերո (գյուղ, Գլոբինոյի շրջան)
Բիտակովո Օզերո (Битакове Озеро), գյուղ Ուկրաինայի Պոլտավայի մարզի Գլոբինոյի շրջանում։
2001 թվականի տվյալներով Բիտակովո Օզերո գյուղում բնակվում էր 58 մարդ։ Բնակավայրը զբաղեցնում է 1041 կմ² տարածք։ Բնակչության խտությունը կազմում էր 55,72 մարդ/կմ²։
Արտաքին հղումներ
Կատեգորիա:Ուկրաինայի Պոլտավայի մարզի Գլոբինոյի շրջանի բնակավայրեր Կատեգորիա:Ուկրաինայի գյուղեր
Փոքր սպիտակ սագ
Փոքր սպիտակ սագ (Anser caerulescens caerulescens), սպիտակ սագի (Anser caerulescens) տեսակ։ Սպիտակ սագի մեկ այլ տեսակ է մեծ սպիտակ սագը (A. c. atlanticus), այս թռչունները տարբերվում են առաջին հերթին փոքր չափերով և այնուհետև տարածվածությամբ (ապրում են Հյուսիսային Ամերիկայի արևմտյան և կենտրոնական տարածքներում, մինչդեռ մեծ սպիտակ սագերը՝ (A. c. atlanticus) հյուսիսում և արևելքում) ։
Արեալ
Բնադրում են Հյուսիսային Կանադայի կենտրոնից մինչև Բերինգի նեղուցն ընկած տարածքներում։ Ամռանը գաղթում են Կալիֆորնիա և ԱՄՆ-ի հարավ-արևելք, ըստ որոշ աղբյուրների նաև Ճապոնիա, նկատվում են նաև Արևմտյան Եվրոպայի և ԱՊՀ-ի տարածքներում ։
Գունավորում
Ձևավորվում է երկու գույնի երկձևություն (մորֆիզմ)՝ սպիտակ և «կապույտ»։ Սպիտակների ներկայացուցիչները ամբողջությամբ սպիտակ են, բացառությամբ թևերի սև վերջավորության, իսկ «կապույտների» ներկայացուցիչները հիմնականում մուգ գույնի են, գլուխը, պարանոցը և որոշ պոչի մի քանի փետուրներ սպիտակ են։ Սպիտակ սագի մեկ այլ ենթատեսակում, (А. c. atlanticus՝ մեծ սպիտակ սագ) հայտնաբերվել է գրեթե բացառապես սպիտակ մորֆ (երկձևություն) ։
Արցախյան պատերազմում զոհված ազատամարտիկների ցանկ (Ծ)
Տես նաև
Կատեգորիա:Արցախյան պատերազմում զոհված ազատամարտիկների ցանկեր
Եկեղեցի (շինություն)
Եկեղեցի քրիստոնեական դավանանքի պաշտամունքային շենքը, ուր կատարվում է քրիստոնյաների կրոնական ծիսակատարությունը՝ ժամասացությունը։ Այդ նպատակով եկեղեցական առաջին շենքերը կառուցվել են 4–րդ դարում, քրիստոնեությունը որպես պետական կրոն ընդունած Արևելքի երկրներում (Ասորիք, Հայաստան, Բյուզանդիա)։ 4 – 6-րդ դարերում եկեղեցի ասելով հասկացվել է աղոթարան, ժողովարան, վկայարան, կաթողիկե, վանք։ Եկեղեցի անվանվող, բայց գործածական տարբեր նշանակություն ունեցող հիշյալ կառույցները տարբերվում են իրենց չափերով, ծավալային լուծումով և այլ հատկանիշներով։ Պատմական տարբեր ժամանակաշրջաններում, դավանական հոսանքների ներգործմամբ փոփոխվել է եկեղեցու ծիսակատարությունը՝ փոփոխելով նաև նրա հատակագծային լուծումը և ճարտարապետական կերպարը, ըստ գաղափարական և գեղարվեստական ըմբռնումների. օրինակ, ասորիքյան բազիլիկ, բյուգանդական և հայկական գմբեթավոր, ռոմանական, գոթական և Վերածննդի շրջանի եկեղեցիները։ Բոլոր ժամանակների եկեղեցական շենքի պարտադիր տարրերն են աղոթասրահը, ավագ խորանը` բեմի և դասի մասով։ Տարբեր եկեղեցիներ ունեցել են նաև իրենց ինքնատիպ այլ տարրեր` նախասրահ (նարտեքս), վերնահարկ (խորոսներ, էմպորաներ), պրեսբիտերիում, կապելլաների պսակ։ 4-ից - 5–րդ դարերում հայկական եկեղեցիները բազիլիկ և դահլիճ տիպի են, ավագ խորանին կից մեկ կամ երկու սենյակներով, սյունասրահներով (Քասախ, Թանահատ, Երերույք և այլն)։ Պահպանվել են նաև գմբեթավոր եկեղեցիներ։ 6-ից 7-րդ դարերում հայկական եկեղեցիները բացառապես գմբեթավոր են և իրենց հետաքրքրական բազմազան լուծումներով քրիստոնյա աշխարհի ճարտ. մեջ եզակի արժեքներ են։ 10-ից 13-րդ դարերում իշխող դարձան գմբեթավոր դահլիճ և ներսից խաչաձև (չորս ավանդատներով) գմբեթավոր տիպերը, եկեղեցուն արևմուտքից կցվում էր հայկական ճարտարապետության համար խիստ ինքնատիպ գավիթն ու ժամատունը։
Կատեգորիա:Եկեղեցիներ Կատեգորիա:Քրիստոնեական տերմիններ
Լոռիգետ
Լոռիգետ, Կարակալա, Ղարաղալա, Սևաբերդ, գետ Հայաստանի Լոռու մարզում, Ձորագետի ձախ վտակը։ Սկիզբ է առնում Ջավախքի լեռնաշղթայի արևելյան լանջերից՝ 2000 մ բարձրությունից։ Երկարությունը 29 կմ է, ջրհավաք ավազանը՝ 110 կմ²։
Գետահովիտը վերին հոսանքում 400-500 մ խորության սառցադաշտային կրկես է, միջինում՝ սառցադաշտային տրոգ, ստորինում հոսում է Լոռու դաշտով։ Սնումը խառն է, վարարումը՝ մայիս-հունիսին։ Տարեկան միջին ծախսը մոտ 0, 8 մ³/վ է, հոսքը՝ 25 միլիոն մ³։ Ջրերն օգտագործվում են ոռոգման նպատակով ։
Ծանոթագրություններ
Կատեգորիա:Լոռու մարզի գետեր Կատեգորիա:Ձորագետ գետի վտակներ
Դեռահասների հուզական ոլորտ
Դեռահասության տարիքի հետ կապված թեմաները հուզում են համարյա թե բոլոր ծնողներին, քանի որ հենց այդ տարիքում են առաջանում կոնֆլիկտային իրավիճակներ՝ կապված դեռահաս երեխաների և ընտանիքի ավագ անդամների միջև։ Ծնողները հաճախ են օգտագործում այսպիսի արտահայտություն. «Մենք այդ տարիքում այդպիսին չենք եղել»։ Կարող է և չեն եղել, բայց պետք է նշել, որ ցանկացած դեռահաս երեխա անձ է, ով տարբերվում է իր անհատականությամբ։ Եվ առանձնահատկությունները, որոնք բնորոշ են այդ տարիքին, համընկնում են բոլոր սերունդների մոտ։
Դեռահասության տարքիը բաժանվում է երկու շրջանի՝
Հուզական առանձնահատկությունները կրտսեր դեռահասության տարիքում
Կրտսեր դեռահասության տարիքը բնութագրվում է օրգանիզմի հորմոնալ կարգավորմամբ։ Այս ամենը ուղեկցվում է տրամադրության անկայունությամբ և ինքնազգացողության կտրուկ փոփոխություններով, որն էլ արտացոլվում է դեռահասի վարքի մեջ։ Դեռահասը հաճախ չի կարողանում զսպել իր հույզերը, որից հետո էլ կարող է զղջալ դրա համար։ Դեռահասների հուզական դրսևորումները մեծահասակների կողմից հաճախ բնութագրվում է որպես ոչ ադեկվատ, երբ արտահայտված հույզը չի համապատասխանում իրավիճակին։ Օրինակ՝ նա կարող է անտարբեր լինել դպրոցական անհաջողությունների նկատմամբ, բայց բուռն ռեակցիա արտահայտել չնչին երևույթներից (տանից փախչել, ինքն իրեն վնասել տանը կամ դպրոցում առաջացած կոնֆլիկտի պատճառով)։ Այսպիսի վարքի հիմքում ընկած է ինքնագնահատականի անհամապատասխանությունը, որը որպես կանոն ցածր է։ Այսպիսի անհամապատասխանության արդյունքում դեռահասին թվում է, թե ծնողները կամ ուսուցիչները ՙիրեն չեն հասկանում՚, վատ կարծիք ունեն իրենց մասին՚։
Նրանք ոչ պակաս էմոցիոնալ են մոտենում իրենց ներքին՝ գաղտնիքներով լի աշխարհին։ Լինում են ծնողներ, ովքեր կարդում են երեխաների օրագրերը կամ հաղորդագրությունները։ Այդպիսի կոպիտ ներխուժումը ձևավորվող անձի ներաշխարհ միշտ թողնում է դեռահասի հոգեկանում խորը, հիվանդագին հետք։ Լավագույն դեպքում դեռահասը դրան կարող է պատասխանել կոպիտ ձևով կամ ցույց տալ բուռն աֆեկտիվ ռեակցիա։ Եթե երեխան նախօրոք գիտի, որ այդպիսի ռեակցիան ավելի կբարդացնի ծնողի հետ հարաբերությունները, երբ երեխան գտնվում է այնպիսի իրավիճակի մեջ, որտեղ իր վիրավորանքը ցույց տալը «ավելի թանկ է արժենում», ապա աճող ներքին լարվածությունը կարող է բերել նյարդային պոռթկման։ Դա կարող է դիտվել դեպրեսիայի առաջացման, ֆորիկ ընկճվածության կամ հոմեսոմատիկ հիվանդությունների տեսքով։
Հուզական առանձնահատկությունները ավագ դեռահասության տարիքում
Կրտսեր դեռահասության տարիքից ավագ դեռահասության տարիքի անցման ժամանակ իջնում է հուզական լարվածությանը։ Առաջ է գալիս պահանջմունք առանձնանալ հասակակիցներից արտաքինով, սեփական գիտելիքներով, կարողություններով, հոբբիով։ Դրա հետ մեկտեղ հետաքրքրություն է առաջանում սեփական անձի նկատմամբ՝ նրա բոլոր դրսևորումներով, մտահոգություններ են առաջանում կյանքի իմաստի և ապագայի կառուցման հարցերով։ Ավագ տարիքի դեռահասը արդեն կարողանում է ավելի շատ կառավարել իր հույզերը և վարքը։ Միաժամանակ պահպանվում են շատ գծեր, որոնք բնորոշ են նախորդ շրջանին՝ տրամադրության ներքին տատանումներ, ինքն իր վրա անվստահություն, շրջապատողների նկատմամբ քննադատական վերաբերմունք։ Ուժեղացնում է ներքին աշխարհի վրա կենտրոնացվածությունը, մեծացնում է շփման պահանջմունքը։ Հուզական առանձնահատկությունները ավագ դեռահասության շրջանում։
Դեռահասների հուզական ոլորտին բնութագրական են.
Գրականություն
Կատեգորիա:Հուզակամային ոլորտի հոգեբանություն
Անտառաշատ (Սյունիքի մարզ)
Անտառաշատ (նախկին անվանումը ` Տորթնի), գյուղ Հայաստանի Հանրապետության Սյունիքի մարզի Կապանի տարածաշրջանում, Կապան քաղաքից մոտ 11 կմ հյուսիս-արևմուտք, Աճանան լեռան հարավ-արևելյան լանջերին, ծովի մակարդակից 1250-1300 մ բարձրության վրա։
Տորթնի անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ Անտառաշատ է վերանվանվել 1949 թվականին։ 1995 թվականից մտնում է ՀՀ Սյունիքի մարզի մեջ։
Անվանում
Ենթադրվում է, որ Անտառաշատի հին՝ Տորթնի տեղանունը կապ ունի Տորք կամ Տիր աստվածների հետ։ Կարծիք կա նաև, որ Տորթնի ձևն առաջացել է «Տեր, օրհնիր», «Տեր, աղոթիր», «Տուն օրհնե» բառակապակցություններից կամ տորտ (գինու կարասի տակի նստվածք, դիրտ) բառից։
Պատմություն
Անտառաշատը հին բնակավայր է, հիմնադրման հստակ տարեթիվ հայտնի չէ։ Մինչև 1949 թ. գյուղը կոչվում էր Տորթնի։ Տորթնի կամ Տորթն անունով Անտառաշատը հիշատակված է XIII դարից Ստեփանոս Օրբելյանի «Սյունիքի պատմություն» աշխատության մեջ, համաձայն որի գյուղն ընդգրկված էր Բաղք գավառի կազմում և Տաթևի Վանքին վճարում էր 26 միավոր հարկ՝ ամենաշատը Բաղքի գավառի գյուղերի վճարած հարկերի մեջ։ Գյուղն Անտառաշատ է վերանվանվել ՀՍՍՀ Գերագույն սովետի 1949 թ. հունիսի 29-ի հրամանագրով։
Անտառաշատը խորհրդային տարիներին ընդգրկվել էր Նորաշենիկի գյուղխորհրդի տարածքում, գյուղում կար կոլտնտեսություն, այնուհետև Անտառաշատն ընդգրկված էր Նորաշենիկի կաթնա-անասնապահական խորհտնտեսության կազմում։ 1991 թվականի մայիսի 17-ին Անտառաշատի բնակիչների ընդհանուր ժողովը որոշեց տարանջատվել Նորաշենիկի գյուղխորհրդից և ստեղծել տեղական իշխանության սեփական մարմիններ։ 1991 թ. հունիսի 25-ին ձևավորվեց Անտառաշատի գյուղական խորհուրդը։ 1991-1993 թթ. Անտառաշատում իրականացվեց հողի սեփականաշնորհում, որից օգտվեց 48 տնտեսություն (1.3 հա մեկ հողաբաժնի չափով)։ Ինչպես ամբողջ Հայաստանում, այնպես էլ Անտառաշատում 1996 թ. նոյեմբերի 10-ին առաջին անգամ ձևավորվեցին տեղական ինքնակառավարման մարմիններ, Անտառաշատը ստացավ գյուղական համայնքի կարգավիճակ։ 2008 թ. նոյեմբերի 13-ից Անտառաշատի գյուղական համայնքի ղեկավարն է Արսեն Դավթյանը։
Մասնակցությունը պատերազմներին
Գյուղի բնակիչները տարբեր ժամանակներում մասնակցել են 1920 թվականին տեղի ունեցած հայ-թուրքական պատերազմին, Երկրորդ Համաշխարհային պատերազմին, 1992-1994 թվականներին տեղի ունեցած Արցախյան ազատամարտին։ Տորթնի գյուղից Հայրենական մեծ պատերազմին մասնակցել է 30 հոգի։ 1973 թ. Անտառաշատում հանդիսավորությամբ բացվեց 1941-1945 թթ. Հայրենական մեծ պատերազմում զոհված անտառաշատցիների հիշատակը հավերժացնող հուշարձան։ Ըստ գյուղում կանգնեցված հուշարձանի վրա փորագրված տվյալների՝ Երկրորդ Համաշխարհային Պատերազմում զոհվել է 20 անտառաշատցի։ 1992-1994 թթ. Ազատամարտին մասնակցել են ինչպես Անտառաշատում ծնված այնպես էլ ծագումով անտառաշատցի մի շարք հայորդիներ, որոնցից երեքը հերոսաբար զոհվել են։ Անտառաշատի Ինչաբելի սարահարթով 1918 թվականի ամռանն անցել է Զորավար Անդրանիկը, այստեղ նաև կռվել է Գարեգին Նժդեհը։
Պատմամշակութային կառույցներ
Անտառաշատում կար երկու եկեղեցի, այսօր կանգուն է մեկը՝ X դարում կառուցված Սբ. Հռիփսիմե եկեղեցին։
Բնակչություն
Ըստ ՀՀ 2011 թ. մարդահամարի արդյունքների` Անտառաշատի մշտական բնակչությունը կազմել է 163, առկա բնակչությունը` 114 ։ Գյուղը հիմնականում բնակեցված է եղել հայերով, XIX դարի վերջում ապրել են նաև ադրբեջանցիներ ։ Անտառաշատի բնակչության փոփոխությունը ժամանակի ընթացքում` ստորև.
Կրթություն
Ըստ «Հայաստանի և հարակից շրջանների տեղանունների բառարանի» (Երևան, 1986 թ.) 1932-1980 թթ. Անտառաշատում գործել է դպրոց (տարրական, յոթնամյա)։ Կա դպրոցի տիպային շենք։ Այսօր դպրոցը չի գործում։ Դպրոցական տարիքի երեխաները սովորում են հարևան Օխտար գյուղի միջնակարգ դպրոցում։
Ծանոթագրություններ
Կատեգորիա:Սյունիքի մարզի գյուղեր
Աստերոիդների ցանկ (246401-246500)
Աստերոիդների ցանկ (246301-246400) * Աստերոիդների ցանկ * Աստերոիդների ցանկ (246501-246600)
Սաբիհա Բենգյութաշ
Սաբիհա Զիյա Բենգյութաշ (Sabiha Ziya Bengütaş, ), թուրք քանդակագործ ։
Կենսագրություն
Սաբիհա Զիյան ծնվել է 1904 թվականին Ստամբուլում ։ Նա ուներ քույր և ավագ եղբայր ։ Սաբիհան սովորել է Էյուբսուլթան Նումունե դպրոցում, որը հետո հայտնի դարձավ Էյուբի Անատոլիական միջնակարգ դպրոց անվանումով։ Հետո չորս տարի ապրել է Սիրիայի Դամասկոս քաղաքում, որն այդ ժամանակ գտնվում էր Օսմանյան կայսրության տիրապետության ներքո։ Այստեղ տեղափոխվեցին ընտանիքով, քանի որ հայրը զինվորական ծառայության մեջ էր ։ Այստեղ Սաբիհան շարունակում է իր ուսումը. գրեթե մեկ տարի այցելում է ֆրանսիական կաթոլիկ դպրոց ։ Վերադառնալով տուն՝ ընտանիքը տեղափոխվում է Բյույուքադա կղզի, որտեղ աղջիկն ավարտում է միջնակարգ դպրոցի ուսումնառությունը Քյոփրյուլու Ֆուաթ փաշա դպրոցում։ 1920 թվականին Բենգյութաշը Ստամբուլի գեղեցիկ արվեստների ակադեմիայում սկսում է ուսումնասիրել գեղանկարչություն և քանդակագործություն։ Այսօր այդ հաստատությունը կեչվում է Միմար Սինան համալսարան (Sanayi-i Nefise Mektebi): Սաբիհա Բենգյութաշը դարձավ առաջին կին-ուսանողը այդ դասարանում ։ Նրա ուսուցիչներից էր նկարիչ Ֆեյհաման Դուրանը ։ 1924 թվականին Սաբիհան պետական կրթաթոշակի է արժանանում, որպեսզի կրթությունը շարունակի Իտալիայի մայրաքաղաք Հռոմի Գեղեցիկ արվեստների ակադեմիայում։ Այստեղ քանդակագործը վարպետության դասեր է ստանում իտալացի քանդակագործ Էրմենեջիլդո Լուպպիից (1877-1937) ։
Սաբիհա Բենգյութաշն իր մահկանացուն կնքում է 1992 թվականի հոկտեմբերի 2-ին Անկարայում ։
Արվեստ
1925 թվականին Ստամբուլի Գալաթասարայ թաղամասում կայացել է Սաբիհա Զիյայի ստեղծագործությունների անդրանիկ ցուցադրությունը, որին ներկայացրել էր երեք կիսանդրի։ Հաջորդ տարի նույնպես երեք կիսանդրի են ցուցադրվել Գալաթասարայում։ Նրա ստեղծագործություններում շատ են պատկերված հայտնի մարդիկ՝ Ահմեդ Հաշիմ, դրամատուրգ Աբդուլհակ Համիդ Թարհան, դերասանուհի Բեդիա Մուվահիթ, գեներալ Ալի Ֆուատ Ջեբեսոյ,, քաղաքական գործիչ Հասան Ալի Յուջել և այլք ։
1938 թվականին Սաբիհան գլխավոր մրցանակի է արժանանում Մուսթաֆա Քեմալ Աթաթուրքին և Իսմեթ Ինյոնյուին նվիրված քանդակագործների մրցույթին։ Աթաթուրքի արձանը տեղադրվել է Չանքայա ամրոցի այգում, իսկ Ինյոնյուի քանդակը՝ Մուդանիայում՝ Մուդանիայի զինադադարի հիշատակին նվիրված։ Սաբիհան իտալացի քանդակագործ Պետրո Կանոնիկայի օգնական էր, երբ վերջինս աշխատում էր Թաքսիմ հրապարակում ։
Արտաքին հղումներ
Կատեգորիա:Թուրք նկարիչներ Կատեգորիա:Թուրք քանդակագործներ Կատեգորիա:Թուրքիայի մշակույթ Կատեգորիա:Արտիստներ Ստամբուլից Կատեգորիա:20-րդ դարի նկարչուհիներ Կատեգորիա:20-րդ դարի քանդակագործներ
Դիլոկ (գյուղ, Խուստի շրջան)
Դիլոկ (Ділок), գյուղ Ուկրաինայի Անդրկարպատյան մարզի Խուստի շրջանում։
2001 թվականի տվյալներով Դիլոկ գյուղում բնակվում էր 302 մարդ։